Tiril Broch Aakre

Tiril Broch Aakre (født 1976) er en norsk forfatter som bor i Hakadal. Hun har vunnet flere priser både som forfatter og som skjønnlitterær oversetter.

Hun har utdanning fra Universitetet i Bergen, hvor hun studerte fra 1996 til 2003.Informasjon på hennes facebookside. I perioden 2002 til 2004 var hun medlem av redaksjonen i litteraturtidsskriftet Vagant.Intervju hos  beijingtrondheim.no Før hun ble forfatter på heltid, jobbet Tiril Broch Aakre som redaktør i Tiden norsk forlag.

 Oversetter 
For oversettelsen fra amerikansk-engelsk av Allen Zadoffs Boy Nobody fikk hun  Oversetterprisen i 2014.Debutantene kommer Artikkel hos barnebokinstituttet.no Aakre mottok Bjørnsonstipendet for 2016.Vinnere av Bjørnsonstipendet  hos bokhandlerforeningen.no Hun ble tildelt Bastianprisen for barne- og ungdomslitteratur 2017 for sin oversettelse fra engelsk av Sarah Crossans ungdomsbok «En».

 Forfatter 
Hun debuterte med diktsamlingen Kniplinger høsten 2013. Våren 2015 kom hennes første roman, Redd barna. Den ble valgt ut som en av de norske titlene som NORLA  presenterte på bokmessa i Göteborg og Frankfurt i 2015.Den ukjente forfatteren Tiril Broch Aakre lanseres stort Artikkel i aftenposten.no For denne romanen vant hun Ungdommens kritikerpris 2016.

I 2019 kom romanen Mødre og døtre som fikk strålende kritikker, blant annet terningkast seks av Dagbladet.

Bibliografi
 2013: Kniplinger (lyrikk), Tiden forlag
 2015: Redd barna (roman), Flamme forlag
 2016: Fjällräven gul (roman), Flamme forlag
 2019: Mødre og døtre (selvbiografisk roman), Flamme forlag

 Referanser 

Kilder
Presentasjon av Tiril Broch Aakre i Forfatterkatalogen på Forfattersentrums nettsider

 Eksterne lenker 
 Om oversetterprisen hos oversetterforeningen.no
 https://web.archive.org/web/20180104000322/https://www.tirilbrochaakre.no/

Kategori:Norske forfattere
Kategori:Personer fra Nittedal kommune
Kategori:Vinnere av kulturdepartementets barnebokpriser
Kategori:Vinnere av Bjørnsonstipendet